उदयपुरको कटारी नगरपालिका–३, च्याँगाका ७५ वर्षीय रामबहादुर माझीलाई पहिले बाँदरले गाउँ पसेर मकै बाहेकका अन्न खाएको थाहा थिएन । तर, अहिले केही बाँकी राख्दैन । यसले बाँदरबाट जोगाउन बाली परिवर्तन गर्ने किसानहरूको प्रयास पनि अर्थहीन हुन पुगेको छ । च्याँगाकै लवकुश माझी (४५) ले हिउँदे बालीमा मकैको साटो आलु लगाए, तर बाँदरको बथानले त्यो पनि बाँकी राखेन । उनी भन्छन्, “बाँदरले भकाभक खान थालेपछि चिचिलामै आलु खन्नु पर्‍यो ।”
